બોલિવૂડમાં અત્યારે દીપિકા પાદુકોણ-રણવીર સિંઘ તેમજ પ્રિયંકા ચોપરા-નિક જોનસના મેરેજની જ ચર્ચા થઈ રહી છે. આ પહેલાં કહેવામાં આવ્યું હતું કે, પહેલી ડિસેમ્બરે દીપિકા અને રણવીરનું વેડિંગ રિસેપ્શન થશે અને એ જ દિવસે પ્રિયંકા અને નિકના વેડિંગ થશે. જોકે, હવે એક રિપોર્ટ અનુસાર આ ક્લેશ નહીં થાય. દીપિકા અને રણવીરના વેડિંગ રિસેપ્શન અને પ્રિયંકા-નિકના વેડિંગ વચ્ચે ઓછામાં ઓછા ત્રણ દિવસનો ગેપ રહેશે. દીપિકા અને રણવીરે ઓલરેડી તેમના વેડિંગ 14 અને 15 નવેમ્બરે થશે એવી જાહેરાત કરી દીધી છે. તેઓ નજીકના ફ્રેન્ડ્સ અને ફેમિલીની હાજરીમાં ઇટાલીના લેક કોમોમાં મેરેજ કરવા જઈ રહ્યા છે. બાદમાં તેઓ તેમના પરિવાર અને મિત્રો માટે 21 નવેમ્બરે બેંગ્લૂરુમાં વેડિંગ રિસેપ્શન રાખશે.